Brøndby IF

Brøndbyernes Idrætsforening tiež známy ako Brøndby IF je dánsky profesionálny futbalový klub so sídlom v Kodani. Tím bol pôsobí v najvyššej národnej klubovej súťaži Superligaen. Klub bol založený v roku 1964 a svoje domáce zápasy hrávajú na štadióne Brøndby Stadion s kapacitou 28 000 miest.

 História 
Klub vznikol 3. decembra 1964 zlúčením dvoch miestnych rivalov – Brøndbyøster IF a Brøndbyvester IF. Zlúčenie malo byť dokončené ako predpoklad pre výstavbu nového štadióna. Brøndby IF strávil svoju prvú sezónu ako amatérsky klub v 6. lige.

 Zlatá éra klubu 
V roku 1977 Brøndby postúpilo do 2. divízie a rýchlo sa prispôsobili novej dobe plateného futbalu v najlepších dánskych ligách. V roku 1981 sa tímu podarilo postúpiť do dánskej najvyššej súťaže. Po štyroch rokoch v najvyššej súťaži sa klubu podarilo vyhrať premiérový titul v roku 1985. O rok na to sa Brøndby stal prvým dánskym klubom s plnými profesionálmi, keď podpísal zmluvu na plný úväzok s desiatimi hráčmi, a klub bol predstavený na Kodanskej burze cenných papierov v roku 1987.

Počas druhej polovice 80. rokov tím dominoval lige a až do roku 1992 neskončil nižšie ako na druhom mieste. Tím bol vybudovaný okolo talentovaných dánskych hráčov a od roku 1987 do roku 1991 hráči z Brøndby každý rok vyhrávali ocenenie Dánsky hráč roka. Kostra tímu hrávala v dánskej reprezentácii, ktorá v roku 1992 vyhrala Majstrovstvá Európy. Od roku 1985 až 1991 získal klub päť majstrovských titulov a v sezóne 1990/91 postúpili do semifinále Pohára UEFA.

Po menšej odmlke sa ďalšieho titulu dočkali v sezóne 1995/96. Titul vyhrali aj v ďalších dvoch sezónach a v sezóne 1998/99 boli v skupinovej fáze Ligy majstrov. V roku 2002 sa novým trénerom klubu stala legenda Michael Laudrup a jeho asistentom bola ďalšia legenda klubu John Jensen. V roku 2005 vyhrali s klubom titul aj pohár. V roku 2006 však odišli z klubu.

 Kríza klubu 
Po odchode Laudrupa začala kríza v klube. Nový tréner vydržal iba šesť mesiacov. A sezónu 2006/07 zakončili na siedmom mieste.

Ani začiatok novej sezóny nebol dobrý. 26. augusta 2007 zaznamenali 23. zápas vonku bez víťazstva v rade, keď prehrali 2:4 s AC Horsens. Po zápase ich privítalo približne 200 rozzúrených fanúšikov a výkriky ako „zomri žoldnieri“ a „my sme Brøndby, kto ste vy?“.

Na konci augusta rezignoval riaditeľ a legenda klubu Per Bjerregaard. Krátko po rezignácii Peter Schmeichel oznámil, že je pripravený kúpiť Brøndby a stať sa riaditeľom. Toto oznámenie rozdelilo fanúšikov. Niektorí bývalého hráča chválili za snahu zachrániť klub, zatiaľ čo iní ho kritizovali za to, že priviedol investora Alda Petersena, horlivého fanúšika a bývalého akcionára rivalov FC Kodaň. Schmeichelova ponuka však bola odmietnutá. 1. apríla 2008 bol na uvoľnenú pozíciu vymenovaný Hermann Haraldsson. Po sklamanom začiatku sezóny zachránil sezónu 2007/08 aspoň zisk pohára.

1. júla 2008 sa spoločnosť KasiGroup stala novým hlavným sponzorom klubu. Partnerstvo zahŕňalo spoluprácu s UNICEF, vďaka čomu sa Brøndby stal tretím klubom v Európe po Barcelone a švédskom Hammarby, ktorý nosil logo UNICEF na svojich dresoch. Okrem toho KasiGroup uzavrela sponzorskú zmluvu pre štadión a prisľúbila značné finančné prostriedky na posilnenie prvého tímu. Počas letného prestupového obdobia 2008 to prispelo k tomu, že Brøndby podpísalo zmluvu s piatimi novými hráčmi s reprezentačnými skúsenosťami s cieľom posilniť tím.

30. decembra 2009 sa majiteľ KasiGroup Jesper Nielsen dostal do problémov s Brøndby a odmietol zaplatiť zvyšok prisľúbenej sumy. 31. augusta 2012 Brøndby pre dánske médiá BT uviedol, že KasiGroup dlhuje klubu viac ako 45 miliónov v dánskych korunách (6 000 000 EUR). Nielsen pre BT povedal, že si je vedomý tejto sumy, ale jeho právnik si myslí, že by mohli dosiahnuť vyrovnanie za oveľa nižšiu sumu ako 45 miliónov. Nielsen bol vlastníkom spoločnosti AG København, ktorá 31. júla 2012 skrachovala. Preto ho prenasledovala spoločnosť Brøndby aj dánske daňové úrady a nasledoval súdny spor. Prípad sa skončil o niekoľko rokov neskôr, v roku 2018, keď spoločnosti Brøndby IF a Nielsen dosiahli vyrovnanie vo výške niekoľkých miliónov dánskych korún v závislosti od aktívneho arbitrážneho konania Nielsenovej spoločnosti proti výrobcovi šperkov Pandora.

 Súčasnosť klubu 
Po rokoch krízy sa klub mierne zastabilizoval v prvej štvorke a v sezóne 2016/17 a 2017/18 skončili na druhom mieste v lige. Čakanie na titul skončilo v sezóne 2020/21 kedy iba o bod skončili lepšie ako Midtjylland. Bol to ich prvý titul po šestnástich rokoch.

 Úspechy 
 1. divízia / Superligaen (11x)
 Víťazi: 1985, 1987, 1988, 1990, 1991, 1995–96, 1996–97, 1997–98, 2001–02, 2004–05, 2020–21
 Dánsky pohár (7x)
 Víťazi: 1988–89, 1993–94, 1997–98, 2002–03, 2004–05, 2007–08, 2017–18
 Dánsky ligový pohár (2x)
 Víťazi: 2005, 2006
 Dánsky Superpohár (4x)
 Víťazi: 1994, 1996, 1997, 2002

 Brøndby v európskych súťažiach 
SezónaSúťažKoloSúperDomaVonkuVýsledok1986/87Európsky pohár1. kolo Honvéd4–12–26–32. kolo Dynamo Berlin2–11–13–2Štvrťfinále Porto1–10–11–21987/88Pohár UEFA1. kolo IFK Göteborg2–10–02–12. kolo Sportul Studenţesc3–00–3 pp3–3 (0-3p)1988-89Európsky pohár1. kolo Club Brugge2–10–12–2 (a)1989-90Európsky pohár1. kolo Marseille1–10–31–41990-91Pohár UEFA1. kolo Eintracht Frankfurt5–01–46–42. kolo Ferencváros3–01–04–03. kolo Bayer Leverkusen3–00–03–0Štvrťfinále Torpedo Moskva1–00–1 pp1–1 (4-2p)Semifinále Roma0–01–21–21991-92Európsky pohár1. kolo Zagłębie Lubin3–01–24–22. kolo Dynamo Kyiv0–11–11–21993-94Pohár UEFA1. kolo Dundee United2–01–3 pp3–3 (a)2. kolo Kuusysi3–14–17–23. kolo Borussia Dortmund1–10–11–21994-95Pohár víťazov pohárov UEFA1. kolo Tirana3–01–04–02. kolo Arsenal1–22–23–41995/96Pohár UEFAPredkolo Inkaras Kaunas3–03–06–01. kolo Lillestrøm3–00–03–02. kolo Liverpool0–01–01–03. kolo Roma2–11–33–41996/97Liga majstrov UEFA3. predkolo Widzew Łódź3–21–24–4 (a)Pohár UEFA1. kolo Aarau5–02–07–02. kolo Aberdeen0–02–02–03. kolo Karlsruher SC1–35–06–3Štvrťfinále Tenerife0–2 pp1–01–21997/98Liga majstrov UEFA3. predkolo Dynamo Kyiv2–41–03–4Pohár UEFA1. kolo Lyon2–31–43–71998/99Liga majstrov UEFA2. predkolo Košice0–12–02–1Skupina D Bayern Munich2–10–24. miesto Barcelona0–20–2 Manchester United2–60–51999/00Liga majstrov UEFA2. predkolo Sloga Jugomagnat1–01–02–03. predkolo Boavista1–22–4 pp3–6Pohár UEFA1. kolo Amica Wronki4–30–24–52000/01Liga majstrov UEFA2. predkolo KR3–10–03–13. predkolo Hamburger SV0–20–00–2Pohár UEFA1. kolo Osijek1–20–01–22001/02Pohár UEFAPredkolo Shelbourne2–03–05–01. kolo Olimpija Ljubljana0–04–24–22. kolo Varteks5–01–36–33. kolo Parma0–31–11–42002–03Liga majstrov UEFA2. predkolo Dinamo Tirana1–04–05–03. predkolo Rosenborg2–30–12–4Pohár UEFA1. kolo Levski Sofia1–11–42–52003–04Pohár UEFAPredkolo Dinamo Minsk3–02–05–01. kolo Viktoria Žižkov1–01–02–02. kolo Schalke 042–1 pp1–23–3 (3-1p)3. kolo Barcelona0–11–21–32004–05Pohár UEFA2. predkolo Ventspils1–10–01–1 (a)2005–06Liga majstrov UEFA2. predkolo Dinamo Tbilisi3–12–05–13. predkolo Ajax2–21–33–5Pohár UEFA1. kolo Zürich2–01–23–2Skupina B Maccabi Petah Tikva2–0-4. miesto Lokomotiv Moskva-2-4 Espanyol1-1- Palermo-0-32006–07Pohár UEFA1. predkolo Valur3–10–03–12. predkolo Flora Tallinn0–04–04–01. kolo Eintracht Frankfurt2–20–42–62008–09Pohár UEFA1. predkolo B36 Tórshavn1–02–03–02. predkolo Haka2–04–06–01. kolo Rosenborg1–22–33–52009/10Európska liga UEFA2. predkolo Flora Tallinn0–14–14–23. predkolo Legia Warszawa1–12–23–3 (a)4. predkolo Hertha BSC2–11–33–42010–11Európska liga UEFA2. predkolo Vaduz3–00–03–03. predkolo Budućnost Podgorica1–02–13–14. predkolo Sporting CP0–32–02–32011–12Európska liga UEFA3. predkolo SV Ried4–20–24–4 (a)2014–15Európska liga UEFA3. predkolo Club Brugge0–20–30–52015–16Európska liga UEFA1. predkolo Juvenes/Dogana9–02–011–02. predkolo Beroe Stara Zagora0–01–01–03. predkolo Omonia0–02–22–2 (a)4. predkolo PAOK1–10–51–62016–17Európska liga UEFA1. predkolo Valur6–04–110–12. predkolo Hibernian0–1 pp1–01–1 (5-3p)3. predkolo Hertha BSC3–10–13–24. predkolo Panathinaikos1–10–31–42017–18Európska liga UEFA2. predkolo VPS2–01–23–23. predkolo Hajduk Split0–00–20–22018–19Európska liga UEFA3. predkolo Spartak Subotica2–12–04–14. predkoklo Genk2–52–44–92019–20Európska liga UEFA1. predkolo Inter Turku4–10–24–32. predkolo Lechia Gdańsk4–1 pp1–25–33. predkolo Braga2–41–33–72021–22Liga majstrov UEFA4. predkolo Red Bull Salzburg1–21–22–4Európska liga UEFASkupina A Lyon1–30–34th Rangers1–10–2 Sparta Praha0–00–22022–23Konferenčná liga UEFA2. predkolo Pogoń Szczecin4–01–15–13. predkolo Basel1–01–2 pp2–2 (1-3p)2024–25Konferenčná liga UEFA2. predkolo Llapi6–02–28−23. predkolo Legia Warszawa2–31–13–42025–26Konferenčná liga UEFA2. predkolo HB1–01–12–13. predkolo Víkingur Reykjavík4–00–34–34. predkolo Strasbourg2-30–02-3
náhľad|Brøndby Stadion
 Slávni hráči klubu 
 Michael Laudrup (legenda klubu, bývalý hráč Barcelony či Realu Madrid, majster Európy 1992)
 John Jensen (legenda klubu, 10 sezón v tíme, bývalý hráč Hamburgu a Arsenalu)
 Peter Schmeichel (legenda klubu, bývalý hráč Manchestru United, majster Európy 1992)
 Brian Laudrup (legenda klubu, bývalý hráč Bayernu či AC Miláno)

 Referencie 

 Externé odkazy 
 Oficiálna stránka

 Zdroj 

Kategória:Dánske futbalové kluby
Kategória:Šport v Kodani
Kategória:Futbalové kluby založené v 1964